Ģeoloģiskais dabas piemineklis  **Svētciema akmeņu saliņas**

MK 175. noteikumu piel. Nr. 117

**Detalizēts apraksts**

**Adrese**

Salacgrīvas novadā, Salacgrīvas pilsētas lauku teritorijā, Ziemeļvidzemes biosfēras rezervāta ainavu aizsardzības zonā.

Ģeogrāfiskās koordinātes E24° 20,203' un N57° 41,728', jeb x520072, y394856 LKS92 sistēmā.

**Ģeogrāfiskais novietojums**

Piejūras zemienē, Vidzemes piekrastē, Rīgas līča seklūdens zonā.

**Ģeoloģiskie veidojumi**

Akmeņu krāvumu valnis, sastāvošs no erātiskiem laukakmeņiem (“jūrakmeņiem”), kas ir jūras ledus kustības rezultātā sastumti vaļņveida formā. Vaļņa virsotnes daļa atrodas virs jūras līmeņa.

Augstākās daļas garums apmēram 150 m, turpinājums abos galos sēklī. Ja ūdens līmenis ir zems, daži akmeņi ir redzami, parasti tie atrodas zem ūdens.

**Izmēri**

Dabas pieminekļa platība ir 1,73 ha.

**Debits**

Neattiecas uz šo dabas pieminekli.

**Unikālās vērtības**

Savdabīgs jūras zemūdens reljefa formu komplekss, grūti apsekojams.

**Ainaviskuma raksturojums**

Pamatā zemūdens akmeņu krāvumu valnis, kurš bez spēcīgas optikas līdzekļiem grūti saskatāms un bez peldlīdzekļiem ir nepieejams ekskursantiem.

**Stratigrāfija**

Neaktuāli.

**Uzbūve**

Zemūdens akmeņu krāvumu valnis, sastāvošs no magmatisko un metamorfo iežu laukakmeņiem, ko ledus krāvumi un pavasara vētras sastūmuši valnī. Valnis ir orientēts paralēli krastam - tā augstākās daļas garums ir 150 m, turpinājums abos galos sēklī. Parasti saliņas augstāk novietotie akmeņi ir redzami, bet reizēm atrodas zem ūdens. Lielāko akmeņu caurmērs ir 1 - 1,5 m.

**Viela**

Laukakmeņi, oļi, grants un rupja smilts, kas aizpilda spraugas starp laukakmeņiem.

**Procesi**

Dabas pieminekļa teritorijā ģeoloģiskie procesi mūsdienās izpaužas, kā laukakmeņu pārvietošanās jūras ledus lauku kustības un torosu veidošanās rezultātā. Akmeņi var tikt pārvietoti ar ledu ekstrēmos laikapstākļos, kas parasti notiek pavasara vētru laikā, pēc bargākām ziemām. Saliņa, pēc nostāstiem, lēnām tuvojas krastam, to aizsargājot no viļņu iedarbības.

**Dabas aizsardzība**

Nav informācijas par aizsargājamu biotopu vai sugu atrašanos dabas pieminekļa teritorijā.

**Citas vērtības**

Teritorija ir potenciāls ekstrēmā un dabas tūrisma objekts.

**Stāvoklis**

Stāvoklis vērtējams kā labs.

**Bojājumi**

Nav.

**Apdraudējumi**

Nav.

**Apsaimniekošana**

Teritorija netiek īpaši apsaimniekota.

**Piezīmes**

Apraksts, novērtējumi un robežu izmaiņu pamatojums balstīti uz līgumdarba pētījuma apsekojuma un literatūras datiem. Apsekoja Aivars Markots, 05.09.2015.

**Novērtējumi**

Unikālās vērtības – 4

Ainaviskums – 3

Zinātniskais nozīmīgums:

Stratigrāfija – 1

Uzbūve – 4

Viela – 2

Procesi – 4

Citas vērtības – 3

Novērtējumu summa - 21

**Robežu izmaiņu pamatojums**

Dabas pieminekļa robežas vilktas ietverot teritorijā saliņas virsūdens daļu un aptuveni 30 m buferjoslu ap to.

**Ieteikumi aizsardzībai un apsaimniekošanai**

Teritoriju gan nepieciešams saglabāt no iespējamiem postījumiem, neiejaucoties dabisko procesu norisē. Pludmales zonā nepieciešams uzstādīt stendu ar ģeoloģiska satura informāciju par akmeņu saliņu.

Unikālās vērtības, 1   2   3   4   5
1- nenozīmīgs,
2- maznozīmīgs,
3- vietāja mēroga nozīmīgs,
4- reģiona mēroga nozīmīgs;
5- LV vai starptautiski nozīmīgs , unikāls

Ainaviskums, 1   2   3   4   5
1- neglīts,
2- ainavā neizpaužas kā pozitīvi vērtējams elements,
3- parasts, nedaudz vairo ainavas vērtīgumu;
4- skaists, glīts, bet ne izcils;
5- izcili krāšņs

Stratigrāfija, 1   2   3   4   5
1- nenozīmīgs sīks,
2- maznozīmīgs vai neizteiksmīgs,
3- parasts raksturīgs konkrētās svītas atsegums,
4- viens no lielākajiem konkrētās svītas atsegumiem, bet nav stratotips ,
5- svītas stratotips vai unikālu fosīliju atradne

Uzbūve, 1   2   3   4   5
1- nav novērojamas nekādas raksturīgas uzbūves detaļas,
2- neizteiksmīgs slāņojums,
3- parasts, raksturīgs slāņojums; raksturīgi reljefa veidojumi
4- kādi retāk sastopami vai īpaši izteikti slāņojuma veidi, plaisainums, ieslēgumi, reljefa veidojumi;
5- īpaši izteiksmīgs vai neparasts slāņojums, reljeefa veidojums, atseguma forma u.c.

Viela, 1   2   3   4   5
1- vieliskais sastāvs nav nosakāms, piemēram, biezā apauguma dēļ,
2- nedroši nosakāmi sastāva ieži, neizteiksmīgi,
3- parasti ieži,
4- savdabīgi, raksturīgi ieži vai minerālu izpausmes;
5- kādas retas vai neparastas minerālu izpausmes; reti sastopami, bet raksturīgi ieži

Procesi, 1   2   3   4   5
1- nekādi īpaši procesi nav novērojami;
2- novērojamas mazaktīvas atsevišķu procesu izpausmes, piemēram virsmas atslāņošanās vai nobiru veidošanās, ūdeņu atslodze,
3- raksturīgi procesi, piem., izskalošana vai avotu erozija;
4- raksturīgi un aktīvi procesi, kas pastāvīgi ietekmē atsevišķas dabas pieminekļa daļas
5- pastāvīgi notiekoši raksturīgi procesi, kas nosaka nepārtraukti mainīgu atseguma veidolu, piemēram, viļņu erozija vai ūdenskrituma izraisīta aktīva erozija

Citas vērtības, 1   2   3   4   5
1- nekā nozīmīga nav,
2- neliels nozīmīgums dzīvajai dabai, kultūrvēsturei, tūrismam;
3- apaugumā atsevišķas retākas sugas vai vietējas nozīmes tūrisma objekts, vai ir vairāki seni iegravējumi;
4- retu sugu atradne, populārs tūrisma objekts, kulta vieta, nozīmīgu teiku vieta utml.;
5- kāds no LV simboliem (piem., Zvārtas iezis vai Skaņaiskalns), vienīgā kādas sugas atradnes vieta, īpaši nozīmīga kulta vieta utml.